cyanic-selkie/wikianc huggingface dataset:
ธีรนัยน์ ณ หนองคาย
ละครเวทีเรื่อง แม่นาค เดอะมิวสิคัล
ละครเรื่อง แม่นาค เดอะมิวสิคัล ได้ถูกปรับปรุงให้มีเนื้อเรื่องที่กระชับขึ้น และกลับมาแสดงอีกเป็นครั้งที่สอง ณ โรงละครเอ็มเธียเตอร์ ในระหว่างวันที่ 4-13 ธันวาคม 2552 จำนวน 6 รอบ
ละครเวทีเรื่อง Fame The Musical
ในปี 2554 ธีรนัยน์ได้ร่วมงานแสดงกับค่ายละครดรีมบอกซ์ โดยรับบทเป็นครูสอนบัลเลต์ชื่อ Ms. Greta Belle  ในละครเพลงเรื่อง “Fame The Musical” ภาคภาษาไทย  จัดแสดงที่ โรงละครเอ็มเธียเตอร์ ในระหว่างวันที่ 9-25 กันยายน 2554
งานละครเวทีอื่นๆ
ในช่วงปี 2547-2550 ธีรนัยน์ได้รับเชิญให้ไปร่วมงานละครเพลงสั้นๆอื่นๆ เช่น  เป็นนักแสดงรับเชิญ ในบทบาทของ “Maria” ในการแสดงบางส่วนจากละครเพลงเรื่อง “The Sound of Music” งานฉลองครบรอบ 130 ปีของโรงเรียนวัฒนาวิทยาลัย  ณ หอประชุมใหญ่ ศูนย์วัฒนธรรมแห่งประเทศไทย แสดงวันที่ 21-24 กรกฎาคม 2547 และบทบาทของ  “Ms. Eliza Doolittle” ในการแสดงบางส่วนจากละครเพลงเรื่อง “My Fair Lady” งาน “Royal Ascot” ฉลองครบรอบ 72 ปี สมาคมนักเรียนเก่าอังกฤษ หน้าที่ประทับสมเด็จพระบรมโอรสาธิราช สยามมกุฎราชกุมาร และพระเจ้าวรวงศ์เธอ พระองค์เจ้าศรีรัศมิ์ พระวรชายาฯ ณ ห้องนภาลัย โรงแรมดุสิตธานี แสดงวันที่ 12 กันยายน 2549
งานอื่นๆที่เธอได้ร่วมกับค่ายละครดรีมบอกซ์อีกคือ แสดงเป็น “พระราชินี” ในการแสดงแสงเสียงและสื่อผสมในละครเวทีเรื่อง “มหาบุรุษแห่งความดี (The Great King of Virtue)” ในงาน “60 ปี ใต้ร่มพระบารมี” แสดง ณ เวทีกลางน้ำ สวนลุมพินี แสดงวันที่ 27-28 ธันวาคม 2548 และบทบาทของ “แก้วเจ้าจอม”  ในการแสดงแสงเสียงและสื่อผสมในละครเวทีเรื่อง “กลิ่นแก้วเจ้าจอม” ในงานฉลองครบรอบ 70 ปี มหาวิทยาลัยราชภัฏสวนสุนันทา หน้าที่ประทับพระเจ้าวรวงศ์เธอ พระองค์เจ้าศรีรัศมิ์ พระวรชายาฯ ณ อาคารสำนักศิลปะและวัฒนธรรม มหาวิทยาลัยราชภัฏสวนสุนันทา แสดงวันที่ 8-12 พฤศจิกายน 2549 นอกจากนั้น ในช่วงต้นปี 2550 ได้เป็นส่วนหนึ่งของทีมงานดรีมบอกซ์ ทำงานเบื้องหลังในฐานะผู้ฝึกสอนด้านการขับร้องเพลงให้กับละครเวทีของบริษัท ทรู แฟนตาเซีย จำกัด ในเรื่อง “เงิน เงิน เงิน เดอะ มิวสิกัล” ซึ่งจัดแสดงที่ รอยัล พารากอน ฮอลล์ ศูนย์การค้าสยามพารากอน ระหว่างวันที่ 31 มีนาคม - 8 เมษายน 2550
ผลงานการบันทึกเสียง
ปี 2544 บันทึกเสียงเพลง “ดาวหลงฟ้าภูผาสีเงิน” ประกอบละครทีวีเรื่อง “ดาวหลงฟ้าภูผาสีเงิน" ซึ่งนำแสดงโดย คุณพลอยไพลิน เจนเซน ปี 2546 บันทึกเสียงเพลง “กษัตริยา” เพลงเอกในละครโทรทัศน์เรื่อง "กษัตริยา" ซึ่งนำแสดงโดย ทูลกระหม่อมหญิงอุบลรัตนราชกัญญา สิริวัฒนาพรรณวดี ต่อมาในปี 2547 ในงานคอนเสิร์ตประสานใจรัก "THE VOICELINE” เพื่อมูลนิธิโรคตับเพื่อฉลองสิริอายุ 6 รอบคุณหญิงมาลัยวัลย์ บุณยะรัตเวช ครูผู้สร้างสรรค์การประสานเสียงไทย ณ โรงละครแห่งชาติ ในเดือนพฤศจิกายน 2547 มีการจัดทำอัลบั้มรวมบทเพลงประสานเสียง "THE VOICELINE" มีเพลงที่เธอขับร้องคือเพลงพระราชนิพนธ์ "ลมหนาว" ต่อมา ปี 2549 บันทึกเสียงเพลง “คือรักไม่มีที่สิ้นสุด” ประกอบละครทีวีเรื่อง “อมฤตาลัย" และเพลง “ขวัญใจเจ้าทุย” ในอัลบั้ม “More Than Words” ชุดที่ 4 ของเทวัญ ทรัพย์แสนยากร และในปีเดียวกันนั้น เธอบันทึกเสียงภาคภาษาไทยของเพลง “There is Life” เพื่อประกอบจากภาพยนตร์การ์ตูนดิสนีย์เรื่อง Bambi II ปี 2550 บันทึกเสียงเพลง “จันทร์ของเธอ” เพลงเอกจากละครทีวีเรื่อง "แรมพิศวาส" และเป็นหนึ่งในศิลปินนักร้อง 80 ท่านที่ร่วมกันบันทึกเสียงขับร้องบทเพลงเฉลิมพระเกียรติ “พ่อแห่งแผ่นดิน” เนื่องในวโรกาสที่ พระบาทสมเด็จพระเจ้าอยู่หัว ทรงเจริญพระชนมายุครบ 80 พรรษา ต่อมาในปี 2551 บันทึกเสียงร้องเพลงภาคภาษาไทยนางเอกที่ชื่อ Giselle จากภาพยนตร์ดิสนีย์เรื่อง มหัศจรรย์รักข้ามภพ (Enchanted) เพลง “True Love's Kiss (จุมพิตจากรักจริง)”, “Happy Working Song (ทำงานสุขสันต์)” และ “That's How You Know (อย่างไรจึงรู้)” ปี 2552  บันทึกเสียงเพลง “สาป” เพลงนำจากละครทีวีเรื่อง “สาปภูษา" ปี 2553 เพลง “เสียงสะท้อน” และ "Chinese Lullaby" จากละครทีวีเรื่องมงกุฎดอกส้ม ปี 2554 เพลง "คนดีไม่มีวันตาย" จากภาพยนตร์โทรทัศน์เรื่อง "ขุนรองปลัดชู" ออกอากาศทางสถานีโทรทัศน์ไทยพีบีเอสในรายการ "วีรชนคนถูกลืม" เพลง "ความเศร้าแห่งสงคราม" จากภาพยนตร์เรื่อง "ตำนานสมเด็จพระนเรศวรมหาราช ภาค ๔ ศึกนันทบุเรง" และ เพลง "เสียงกระซิบจากเกลียวคลื่น" "ถึงเธอ" และ "กระซิบสวาท" จากอัลบั้ม "บีเอสโอบรรเลงสุนทราภรณ์" โดยวงดุริยางค์ซิมโฟนีกรุงเทพ ปี 2555 เพลง “บ่วงรัก” จากละครทีวีเรื่องบ่วง และเพลง "ดวงแก้วจากฟ้า" เพื่อถวายความอาลัยแด่ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ในงานพระราชพิธีพระราชทานเพลิงพระศพ ต่อมาในปี 2556 เพลง “คนที่ร้ายคนที่รัก” จากละครทีวีเรื่องมัจจุราชสีน้ำผึ้ง
สื่อวิดีโอบันทึกการแสดงประกอบไปด้วย VCD บันทึกการแสดงสดการแสดงกาชาดคอนเสิร์ต ครั้งที่ 32 ณ หอประชุมใหญ่ ศูนย์วัฒนธรรมแห่งประเทศไทย ในเดือนกรกฎาคม 2547 เธอขับร้องเพลง "Tonight" "นี่หรือความรัก" "กษัตริยา" และ "แม่ฟ้ามหาราชินี" ถัดมาเป็น DVD การแสดงสดเป็นที่ระลึกของงาน คอนเสิร์ตประสานใจรัก "THE VOICELINE” เพื่อมูลนิธิโรคตับเพื่อฉลองสิริอายุ 6 รอบคุณหญิงมาลัยวัลย์ บุณยะรัตเวช ซึ่งเธอขับร้องเพลง "สวนในฝัน" และ "Together (Wherever We Go)" จากนั้นในเดือนเมษายน 2551 เป็น DVD บันทึกการแสดงสด ที่ระลึกงานประกาศเกียรติคุณวิศวจุฬากิตติคุณอาวุโสดีเด่น ครั้งที่ 1 และวิศวจุฬาดีเด่น ครั้งที่ 10 สมาคมนิสิตเก่าวิศวกรรมศาสตร์แห่งจุฬาลงกรณ์มหาวิทยาลัยและ คณะวิศวกรรมศาสตร์ จุฬาลงกรณ์มหาวิทยาลัย เพลง "The Sound of Music" "All I Ask of You" "I Still Believe" "I'd Give My Life for You" และ "Show Me (My Fair Lady)" ณ ห้องแกรนด์บอลรูม โรงแรมแกรนด์ไฮแอทเอราวัณ กรุงเทพฯ) เดือนพฤษภาคม 2551 ต่อมาในปี 2552 ใน DVD ที่ระลึกงานฟุตบอลประเพณีจุฬา-ธรรมศาสตร์ ครั้งที่ 64 เพลง "Medley โดมในดวงใจและจามจุรีประดับใจ" ณ สนามกีฬาจุฬาลงกรณ์มหาวิทยาลัย และการร้องเพลง "พระหน่อนาถ" เพื่อเฉลิมพระเกียรติแด่สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ในวโรกาสที่ทรงพระชนมายุครบ 7 รอบพรรษา บันทึกภาพและเสียง ณ พระที่นั่งเทวราชสภารมย์ พระราชวังพญาไท และออกอากาศทางช่อง 9 อสมท. ในวันที่ 18 พฤศจิกายน 2552 ต่อมาในปี 2553 การร้องเพลงพระราชนิพนธ์ "เทวาพาคู่ฝัน" ร่วมกับนักร้องหมู่ 4 เหล่า บรรเลงเพลงโดยวงดุริยางค์ราชนาวี ในรายการวันสายใจไทย วารมหามงคล 60 ปี บรมราชาภิเษกและราชาภิเษกสมรส ออกอากาศทาง ททบ. 5 ในวันที่ 1 เมษายน 2553 และใน DVD บันทึกการแสดงสด "ชรินทร์อินคอนเสิร์ตครั้งที่ 11" ในช่วง "สงครามชีวิต The Musical" ผลิตโดย GMM Grammy ต่อมาในปี 2555 ได้บันทึกเสียงเพลง ดวงแก้วจากฟ้า ซึ่งเป็นเพลงประกอบสารคดีเทิดพระเกียรติ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ออกอากาศทางสถานีโทรทัศน์ต่างๆในพระราชพิธีพระราชทานเพลิงพระศพ ระหว่างวันที่ 8-12 เมษายน พ.ศ. 2555 ใน DVD บันทึกการแสดงสดคอนเสิร์ต "บ้านเมืองสวยด้วยเสียงเพลง" ผลิตโดย Ocean Media เพลง "ลมหวน" "เพลินภูพิงค์" "จำเลยรัก" และ "เดือนดารา" และใน DVD บันทึกการแสดงสดคอนเสิร์ต ASEAN Music for the Queen เพลง "แสงเดือน" และ "คนดีไม่มีวันตาย" ล่าสุดในปี 2556 ใน DVD บันทึกการแสดงสดคอนเสิร์ตผลงานเพลงคุณสุรพล โทณะวณิก "บอกดินฟ้าว่า...รักไม่รู้ดับ" ผลิตโดย Ocean Media เพลง "ฟ้ามิอาจกั้น" และ "ใครหนอ"  ในบันทึกภาพการร้องเพลง "แสงส่องไทย" และ "Les Miserables Medley" ในรายการวันสายใจไทย ออกอากาศทาง ททบ. 5 ในวันที่ 1 เมษายน 2556  และบันทึกการแสดงสดคอนเสิร์ต The Twogether, Pod & the Orchestra เพลง "แค่คืบ" และ "เพราะเธอสำคัญ" ออกอากาศทาง Majung TV ในวันที่ 29 มิถุนายน 2556
ปฐมวัย
ธีรนัยน์ ณ หนองคาย เกิดในปี พ.ศ. 2519 ที่จังหวัดขอนแก่น เป็นบุตรีคนเดียวของนายธีระ ณ หนองคาย และนางนัยนา ปุงคานนท์ (เสียชีวิตแล้วในปี 2546) ต่อมาครอบครัวย้ายมาตั้งหลักแหล่งถาวรอยู่ที่จังหวัดชลบุรีและทำกิจการโรงเรียนดนตรีสยามกลการ ปัจจุบันได้เปลี่ยนชื่อเป็น โรงเรียนดนตรียามาฮ่า ชลบุรี
การศึกษา
ธีรนัยน์ได้รับการศึกษาระดับมัธยมจากโรงเรียนชลกันยานุกูล จังหวัดชลบุรี เธอผ่านการคัดเลือกตามโครงการช้างเผือก ให้เข้ารับการศึกษาระดับปริญญาตรีที่ภาควิชาภาษาศาสตร์ คณะศิลปศาสตร์ มหาวิทยาลัยธรรมศาสตร์ ระหว่างปี 2537- 2540 และศึกษาต่อในระดับปริญญาโท สาขาภาษาศาสตร์ประยุกต์ มหาวิทยาลัยมหิดล จบการศึกษา เมื่อปีการศึกษา 2543
ครอบครัว
ธีรนัยน์ ปัจจุบันสมรสกับ นายธีรนันท์ ศรีหงส์ มีบุตรธิดา 2 คน ชื่อ ด.ญ.สลิล ศรีหงส์และ ด.ญ. อริยา ศรีหงส์
อัตราดอกเบี้ย
อัตราดอกเบี้ย คือ อัตราที่ผู้ยืมเงิน (ลูกหนี้) จ่ายดอกเบี้ยสำหรับการใช้เงินที่ตนยืมมาจากผู้ให้ยืม (เจ้าหนี้) โดยเจาะจง อัตราดอกเบี้ยคือร้อยละของเงินต้นที่จ่ายเป็นจำนวนงวดต่อเวลาสำหรับระยะเวลาทั้งหมดระหว่างกำหนดระยะเวลาเงินกู้หรือเครดิตทั้งหมด อัตราดอกเบี้ยปกติแสดงเป็นร้อยละของเงินต้นต่อระยะเวลาหนึ่งปี บางครั้งอาจแสดงสำหรับระยะเวลาอื่น เช่น เป็นเดือนหรือวัน มีอัตราดอกเบี้ยหลายอัตราสำหรับระยะเวลาเดียวกันหรือเทียบกันได้ ขึ้นอยู่กับความน่าจะผิดนัดชำระหนี้ของผู้ยืม ระยะเวลาตกค้าง เงินตราที่จ่ายคืน และตัวกำหนดอีกหลายตัวของเงินกู้หรือเครดิต ตัวอย่างเช่น บริษัทหนึ่งยืมเงินทุนจากธนาคารเพื่อซื้อสินทรัพย์ใหม่สำหรับธุรกิจของตน และเพื่อเป็นการตอบแทนผู้ให้ยืมได้สิทธิเหนือสินทรัพย์ใหม่เป็นหลักทรัพย์ประกัน และดอกเบี้ย ณ อัตราดอกเบี้ยที่กำหนดไว้ล่วงหน้าสำหรับการยืดเวลาการใช้เงินทุนแล้วให้ยืมแก่ผู้ยืมแทน
เป้าหมายอัตราดอกเบี้ยเป็นเครื่องมือสำคัญของนโยบายการเงิน และถูกนำมาพิจารณาเมื่อจัดการกับตัวแปรอย่างการลงทุน เงินเฟ้อและการว่างงาน ธนาคารกลางของประเทศต่าง ๆ มีแนวโน้มลดอัตราดอกเบี้ยเมื่อต้องการเพิ่มการลงทุนและการบริโภคในเศรษฐกิจของประเทศ อย่างไรก็ดี นโยบายเศรษฐกิจมหภาคอัตราดอกเบี้ยต่ำมีความเสี่ยงได้และอาจก่อให้เกิดฟองสบู่เศรษฐกิจ ซึ่งการลงทุนปริมาณมากเทเข้าสู่ตลาดอสังหาริมทรัพย์และตลาดหลักทรัพย์ ในประเทศพัฒนาแล้ว การปรับอัตราดอกเบี้ยจึงมีเพื่อควบคุมเงินเฟ้อให้อยู่ในพิสัยเป้าหมายสำหรับกิจกรรมทางเศรษฐกิจหรือจำกัดอัตราดอกเบี้ยให้สอดคล้องกับความเติบโตทางเศรษฐกิจเพื่อป้องกันแรงขับเคลื่อนทางเศรษฐกิจ
COMMAND.COM
COMMAND.COM เป็นอินเทอร์พรีเตอร์บรรทัดคำสั่งปริยายสำหรับระบบปฏิบัติการดอส วินโดวส์ 95 วินโดวส์ 98 และวินโดวส์มี และเป็นส่วนติดต่อผู้ใช้ปริยายในดอส โดยมีหน้าที่เพิ่มเติมคือตั้งค่าระบบโดยเรียกใช้ไฟล์การกำหนดค่า AUTOEXEC.BAT เมื่อโปรแกรมแรกเริ่มทำงานหลังจากบูตระบบ รวมถึงทำหน้าที่เป็นต้นกำเนิดของกระบวนการทั้งหมดด้วย COMMAND.COM รุ่นใหม่บนระบบปฏิบัติการโอเอส/2 และวินโดวส์เอ็นทีจะเป็น cmd.exe ถึงแม้ว่า COMMAND.COM จะพร้อมใช้งานบนระบบปฏิบัติการเหล่านั้นซึ่งเป็นรุ่น IA-32 ก็ตาม
COMMAND.COM เป็นโปรแกรมดอส โปรแกรมที่เรียกใช้จาก COMMAND.COM จะเป็นโปรแกรมดอสที่ใช้ MS-DOS API ในการสื่อสารข้อมูลกับระบบปฏิบัติการ (ดอส)
คำสั่งภายใน
คำสั่งภายในเป็นคำสั่งที่บรรจุไว้ภายในไบนารีของ COMMAND.COM โดยตรง ซึ่งพร้อมใช้งานตลอดเวลา แต่สามารถเรียกใช้ได้เพียงจากอินเทอร์พรีเตอร์คำสั่งโดยตรงเท่านั้น
คำสั่งทั้งหมดจะถูกดำเนินการหลังจากกดปุ่ม ที่ท้ายบรรทัดคำสั่ง โดยคำสั่งใน COMMAND.COM จะไม่คำนึงถึงตัวอักษรพิมพ์ใหญ่-เล็ก หมายความว่าสามารถพิมพ์คำสั่งได้โดยจะเป็นตัวพิมพ์ใหญ่หรือตัวพิมพ์เล็กก็ได้
คำสั่งไฟล์ชุดคำสั่ง
โครงสร้างการควบคุมมักจะถูกใช้ภายในไฟล์ชุดคำสั่ง ถึงแม้ว่าจะสามารถใช้โครงสร้างเหล่านั้นแบบโต้ตอบได้ก็ตาม
คำสั่ง IF
เมื่อจะจบการทำงาน คำสั่งภายนอกทั้งหมดจะต้องส่งรหัสการส่งกลับ (เป็นค่าระหว่าง 0 ถึง 255) ไปยังโปรแกรมที่เรียก โดยโปรแกรมส่วนใหญ่จะมีแบบแผนบางอย่างสำหรับรหัสการส่งกลับนั้นด้วย (ตัวอย่างเช่น ค่า 0 สำหรับการดำเนินการที่สำเร็จ)
หากมีโปรแกรมใด ๆ ถูกเรียกโดย COMMAND.COM คำสั่งภายใน IF พร้อมคำสั่งแบบเงื่อนไข ERRORLEVEL จะสามารถนำมาใช้ทดสอบเงื่อนไขข้อผิดพลาดของโปรแกรมภายนอกที่เรียกล่าสุดได้
คำสั่งภายในจะไม่สร้างค่าใหม่ภายใต้ COMMAND.COM
ตัวแปร
ไฟล์ชุดคำสั่งสำหรับ COMMAND.COM มีตัวแปรสี่ชนิดดังต่อไปนี้:
การเปลี่ยนเส้นทาง การเชื่อมต่อ และการเชื่อมโยง
Because DOS is a single-tasking operating system, piping is achieved by running commands sequentially, redirecting to and from a temporary file. COMMAND.COM makes no provision for redirecting the standard error channel.
ข้อจำกัด
ความยาวบรรทัดคำสั่งในโหมดแบบโต้ตอบจะถูกจำกัดไว้ที่ 126 ตัวอักษร
ในวัฒนธรรมยอดนิยม
"Loading COMMAND.COM" message can be seen on a HUD view of the Terminator and the internal viewport of RoboCop when he reboots.
In the CGI children's TV series ReBoot, which takes place inside computers, the leader of a system (the equivalent of a city) is called the COMMAND.COM.
The command.com domain once hosted a website with an image of a command prompt that has finished running the "dir" command on the root of an empty C drive. However, the resulting command incorrectly displayed the. and .. directories, which are never shown in the root of a drive.
ชาวโอลเมก
ชาวโอลเมก (Olmecs) เป็นกลุ่มชนที่มีอารยธรรมที่เก่าแก่ที่สุดในภูมิภาคเมโสอเมริกา ตั้งถิ่นฐานอยู่ในที่ราบลุ่มเขตร้อนในบริเวณตอนกลางของเม็กซิโก ซึ่งปัจจุบันคือรัฐเบรากรุซและรัฐตาบัสโก
ไศล ศรีสาทร
ไศล ศรีสาทร เกิดเมื่อวันที่ 17 พฤศจิกายน พ.ศ. 2476 เป็นอดีตนักยิงปืนทีมชาติไทย เขาติดทีมชาติเข้าแข่งขันกีฬาโอลิมปิกฤดูร้อน พ.ศ. 2507 ในประเภทปืนยาวสามท่าระยะ 50 เมตร ได้คะแนนรวม 1,086 คะแนน และได้ลำดับที่ 47
พนมกรณ์ สายสอน
ร.ต.ท.พนมกรณ์ สายสอน เป็นนักฟุตซอลไทยกองกลางและเป็นสมาชิกฟุตซอลทีมชาติไทย เดิมทีพนมกรณ์ สายสอน เป็นนักฟุตบอลสโมสรตำรวจ ตั้งแต่อายุ 18 ปี ซึ่ง ณ เวลานั้น สโมสรตำรวจยังไม่ได้รวมกับทีมบีอีซีเทโร ซึ่งหมายความว่า พนมกรณ์ สายสอนเคยเล่นในคาลเท็กซ์พรีเมียร์ลีก
หลอดเลือดดำแกสโตรอิพิโพลอิกขวา
หลอดเลือดดำแกสโตรอิพิโพลอิกขวา หรือ หลอดเลือดดำแกสโตรโอเมนตัลขวา (right gastroepiploic vein หรือ right gastro-omental vein) เป็นหลอดเลือดดำในช่องท้องที่แตกสาขาจากเยื่อโอเมนตัมใหญ่ (greater omentum) และจากส่วนล่างของพื้นผิวส่วนบนด้านหน้า และส่วนล่างด้านหลังของกระเพาะอาหาร หลอดเลือดนี้วิ่งตลอดแนวส่วนโค้งใหญ่ (greater curvature) ของกระเพาะอาหารระหว่างชั้นของเยื่อโอเมนตัมใหญ่
ตัวหนังสือคำ
ตัวอย่างระบบการเขียนด้วยตัวหนังสือคำ ได้แก่ อักษรจีน อักษรรูปลิ่ม อักษรไฮเออโรกลีฟอียิปต์
วิสุทธิ์ ใบไม้
ศาสตราจารย์ วิสุทธิ์ ใบไม้ นักวิทยาศาสตร์​ชาว​ไทย เกิด 1 เม.ย. 2485 ที่ตำบลกง อำเภอกงไกรลาศ จังหวัดสุโขทัย เป็นผู้ทรงคุณวุฒิ ที่มีผลงานดีเด่นในสาขาชีววิทยา พันธุศาสตร์ และความหลากหลายทางชีวภาพของประเทศไทย  เป็นผู้ก่อตั้งโครงการ BRT (Biodeversity Research and Training Program) หรือมีชื่อภาษาไทยว่า "โครงการพัฒนาองค์ความรู้และศึกษานโยบายการจัดการทรัพยากรชีวภาพในประเทศไทย" อันเป็นโครงการที่ สำนักงานกองทุนสนับสนุนการวิจัย (สกว.) ร่วมกับ ศูนย์พันธุวิศวกรรมและเทคโนโลยีชีวภาพแห่งชาติ (ศช.) ให้ทุนสนับสนุนมาตั้งแต่ ปี พ.ศ. 2538 เพื่อส่งเสริมการวิจัยด้านความหลากหลายทางชีวภาพของประเทศ ได้รับรางวัลนักวิจัยดีเด่นแห่งชาติ สาขาเกษตรศาสตร์และชีววิทยา จากสำนักงานคณะกรรมการวิจัยแห่งชาติ เมื่อปี พ.ศ. 2529 รางวัลนักวิทยาศาสตร์ดีเด่น สาขาพันธุศาสตร์ เมื่อปี พ.ศ. 2533 และได้รับพระมหากรุณาธิคุณโปรดเกล้าฯ เป็นราชบัณฑิต สาขาวิชาชีววิทยา เมื่อ ปี พ.ศ. 2539
ศ.วิสุทธิ์ ใบไม้ เป็นบุตรคนที่ 6 ในจำนวน 6 คน ของนายเกี๊ยด และนางแขก ใบไม้ สมรสกับนางเสาวภา (สีเขียว) มีบุตรชาย 3 คน คือ นายชัยสิทธิ์ นายชัยวัฒน์  และนายวิภัช ใบไม้
ประวัติการศึกษา
ศ.วิสุทธิ์ ใบไม้ หรือ ศ.ดร.วิสุทธิ์ ใบไม้ สำเร็จการศึกษาระดับประถมศึกษา จากโรงเรียนบ้านกง (ราษฎร์อุทิศ) อำเภอกงไกรลาศ จังหวัดสุโขทัย และสำเร็จการศึกษาชั้นมัธยมศึกษา (ม.1-2) จากโรงเรียนสวรรควิทยา อำเภอสวรรคโลก จังหวัดสุโขทัย ม.3-6 จากโรงเรียนมัธยมวิทยา อำเภอเมือง จังหวัดลำปาง และระดับมัธยมศึกษาตอนปลาย (ม.7-8) จากโรงเรียนเตรียมอุดมศึกษา (สามพราน) จังหวัดนครปฐม ตามลำดับ
เมื่อปี พ.ศ. 2503-2504 ได้เข้าศึกษาเตรียมแพทยศาสตร์ คณะวิทยาศาสตร์การแพทย์ มหาวิทยาลัยแพทยศาสตร์ (คณะวิทยาศาสตร์ มหาวิทยาลัยมหิดล ในปัจจุบัน) ต่อจากนั้น เมื่อปี พ.ศ. 2505 ได้รับทุนโคลอมโบ ไปศึกษาต่อที่ประเทศออสเตรเลีย และสำเร็จการศึกษาระดับปริญญาตรี สาขาสัตววิทยา เกียรตินิยมอันดับหนึ่ง จาก มหาวิทยาลัยควีนสแลนด์ ประเทศออสเตรเลีย เมื่อปี พ.ศ. 2508 และสำเร็จการศึกษาระดับปริญญาเอก สาขาพันธุศาสตร์ เมื่อปี พ.ศ. 2512 จากมหาวิทยาลัยเดียวกัน
ประวัติการทำงาน
ตำแหน่งวิชาการ
ตำแหน่งบริหาร
ตำแหน่งในสมาคมและองค์กรต่างๆ สมาชิกสมาคมระดับนานาชาติ
รัฐซากาเตกัส
รัฐซากาเตกัส (Zacatecas) เป็นรัฐในประเทศเม็กซิโก ตั้งอยู่ทางตอนเหนือของประเทศ อยู่ติดกับรัฐอื่นคือ ติดกับรัฐดูรังโกทางทิศตะวันตกเฉียงเหนือ, ติดกับรัฐโกอาวิลาทางทิศเหนือ ติดกับรัฐซานลุยส์โปโตซีทางทิศตะวันออก ติดกับรัฐอากวสกาเลียนเตสและรัฐกัวนาฮัวโตทางทิศใต้ และติดกับรัฐฮาลิสโกและรัฐนายาริตทางทิศตะวันตกเฉียงใต้ รัฐเป็นที่รู้จักดีในฐานะเป็นรัฐที่อุดมไปด้วยแร่เงิน และสถาปัตยกรรมอาณานิคม เศรษฐกิจหลักของรัฐคือการทำเหมืองแร่ กสิกรรมและการท่องเที่ยว เมืองหลวงของรัฐคือเมืองซากาเตกัส
โดฮาคอร์นิช
โดฮาคอร์นิช (كورنيش الدوحة, Doha Corniche) เป็นพรอมเมอนาดริมอ่าว มีความยาว 7 km ทอดไปตามอ่าวโดฮา ในโดฮา เมืองหลวงของประเทศกาตาร์ กิจกรรมการเฉลิมฉลองรายปี เช่น วันชาติกาตาร์ และ วันกีฬาชาติ เฉลิมฉลองโดยมีศูนย์กลางอยู่ที่โดฮาคอร์นิช โดฮาคอร์นิชยังเป็นสถานที่ท่องเที่ยวสำคัญของโดฮา
มีจุดหมายตาสำคัญจำนวนมากของโดฮาที่ตั้งอยู่บนโดฮาคอร์นิช โดฮาคอร์นิชเริ่มต้นที่พิพิธภัณฑ์ศิลปะอิสลาม และสิ้นสุดที่โรงแรมเชอราตันโดฮารีสอร์ต คอร์นิชแบ่งออกเป็นสามส่วนหลัก คือ สวนและพรอมเมอนาดคอร์นิช (Corniche Park and Promenade), ถนนคอร์นิช (Corniche Street) และ เขตรัฐบาล (Government zone)
นิสา วงศ์วัฒน์
นิสา วงศ์วัฒน์ หรือมีชื่อจริงว่า วณิชยา วงศ์วัฒน์ (21 กุมภาพันธ์ พ.ศ. 2510 - 6 เมษายน พ.ศ. 2538) เป็นนักแสดงหญิงชาวไทย มีภูมิลำเนาอยู่อำเภอราชสาส์น จังหวัดฉะเชิงเทรา มีพี่น้อง 8 คน จบการศึกษาจากวิทยาลัยเกษตรกรรม ฉะเชิงเทรา และกำลังศึกษาปริญญาตรีทางด้านสาขานิเทศศาสตร์ ที่ วิทยาลัยครูจันทรเกษม
ประวัติ
โจ้ นิสา เป็นบุตรคนสุดท้องจากพี่น้องทั้งหมด 8 คน เริ่มเข้าสู่วงการบันเทิงจากการถ่ายแบบนิตยสาร โดยการชักนำของพจน์ อานนท์
เริ่มต้นผลงานการแสดงจากภาพยนตร์จอเงินแนวบู๊ โดยแรกเริ่มใช้ชื่อในวงการว่า วชิรา วงศ์วัฒน์ ส่วนใหญ่คู่กับสรพงษ์ ชาตรี อาทิ เช่นเรื่อง ตามฆ่า, ยิงทิ้ง, ลายพาดกลอน, เดนมนุษย์, พระรามทรงปืน ฯลฯ
จากนั้นเริ่มมีผลงานละครเรื่องแรกคือ ธิดาดาวดำ ซึ่งเป็นละครแนวจักรๆ วงศ์ๆ ทางช่อง 3 ต่อด้วย เจ้าสาวครึ่งคืน ทางช่อง 9 จากการชักนำของดาวน้อย สีบุญเรือง และเปลี่ยนชื่อในวงการเป็น นิสา วงศ์วัฒน์
ผลงานสร้างชื่อคือ บทร้ายจากละครเรื่อง เพลิงพ่าย ละครช่อง 9 ช่วงบ่ายเสาร์อาทิตย์ ซึ่งเป็นการพลิกบทบาทมารับบทร้ายเป็นครั้งแรก
การเสียชีวิต
โจ้ นิสา เสียชีวิตจากการประสบอุบัติเหตุรถคว่ำที่ถนนรัชดาภิเษก เมื่อวันที่ 6 เมษายน พ.ศ. 2538 ในขณะซึ่งเธอ มีอายุเพียง 28 ปี เท่านั้น สร้างความโศกเศร้าเสียใจต่อครอบครัว คนในวงการบันเทิง และแฟนคลับเป็นอย่างมาก
กำเนิดรักก้องโลก
กำเนิดรักก้องโลก (Shakespeare in Love) เป็นภาพยนตร์โรแมนติกคอเมดี/ดรามา กำกับโดยจอห์น แมดเดน และร่วมเขียนบทโดยทอม สต็อปพาร์ดที่เคยประสบความสำเร็จจากละครเวทีเรื่อง Rosencrantz & Guildenstern Are Dead
ภาพยนตร์มีเนื้อเรื่องที่แต่งขึ้น ถึงแม้ว่าตัวละครแต่ละตัวจะมีอยู่จริง นอกจากนี้ บุคลิก บทพูด โครงเรื่อง ก็อ้างอิงมาจากบทประพันธ์ของเชกสเปียร์ด้วย
ภาพยนตร์เรื่องนี้ได้รับรางวัลที่สำคัญดังต่อไปนี้
และถือเป็นภาพยนตร์แนวคอเมดีเรื่องแรกทีได้รับรางวัลออสการ์ถัดจากเรื่อง Annie Hall (1977)
จักรพรรดินีเก็มเม
จักรพรรดินีเก็มเม (661 – 29 ธันวาคม 721) เป็นสมเด็จพระจักรพรรดินีแห่งญี่ปุ่น พระองค์เป็นพระมหากษัตริย์องค์ที่ 43 ของประเทศญี่ปุ่น พระนางเป็นพระราชธิดาของสมเด็จพระจักรพรรดิเท็นจิ พระนางอภิเษกสมรสกับเจ้าชายคุซะกะเบะโนะมิโกะ พระนางครองราชย์เมื่อ 18 สิงหาคม ค.ศ. 707 ต่อจากสมเด็จพระจักรพรรดิมมมุ และผู้ที่มาครองราชย์ต่อจากพระนางคือจักรพรรดินีเก็นโช
โตงาตาปู
โตงาตาปู (Tongatapu) เป็น 1 ใน 3 เขตของราชอาณาจักรตองงา เป็นเขตที่ใหญ่ที่สุดและมีประชากรมากที่สุดในตองงา โตงาตาปูประกอบด้วยเกาะสำคัญะคือเกาะโตงาตาปู เกาะอัว เกาะอาตาตา และแนวปะการังมิเนอร์วา เป็นเขตที่มีเศรษฐกิจที่สำคัญของประเทศ เป็นที่ตั้งเมืองหลวงของตองงาคือนูกูอาโลฟาซึ่งตั้งอยู่ทางเหนือ เขตนี้มีเมืองเอกชื่อว่ามูอา อันเป็นเมืองหลวงเก่าของจักรวรรดิตูอีโตงาและเป็นเมืองที่ใหญ่เป็นอันดับ 2 ของเกาะ ปัจจุบันเขตนี้มีสภาพเป็นเมืองและมีท่าเรือที่ทันสมัย เป็นศูนย์กลางของรัฐบาลและการจ้างงานของประเทศ เกาะโตงาตาปูมีสภาพเป็นที่ราบลุ่ม มีต้นไม้ปกคลุมรอบ ๆ เกาะ ตอนกลางค่อนข้างแห้งแล้ง อีกทั้งยังเป็นที่ตั้งของสนามบินแห่งชาติฟัวอาโมตูสนามบินแห่งชาติที่อยู่ทางตอนใต้ของเกาะโตงาตาปู ซึ่งตั้งอยู่ในเมืองฟัวอาโมตู ด้วย เกาะนี้มีประชากรทั้งหมด 66,577 คน คิดเป็นร้อยละ 68.3 ของประชากรทั้งประเทศ
มีโซอเมริกา
มีโซอเมริกา (Mesoamerica) เป็นภูมิภาคในประวัติศาสตร์และเขตวัฒนธรรมในทวีปอเมริกาเหนือ ซึ่งครอบคลุมตอนกลางของประเทศเม็กซิโกจนถึงตอนเหนือของประเทศคอสตาริกา
ในช่วงคริสต์ศตวรรษที่ 16 ภูมิภาคมีโซอเมริกาเคยมีโรคระบาดเกิดขึ้นซึ่งเป็นโรคที่มาจากทวีปยุโรป เช่น โรคฝีดาษ โรคหัด ซึ่งส่งผลให้ชนพื้นเมืองเสียชีวิตกว่าร้อยละ 90
มูลนิธิอนุรักษ์พระราชวังพญาไท
มูลนิธิอนุรักษ์พระราชวังพญาไท ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เดิมชื่อ ชมรมคนรักวัง ก่อตั้งเมื่อปี 2540 โดยคณะบุคคลที่สำนึกในพระมหากรุณาธิคุณ ของพระบาทสมเด็จพระมงกุฎเกล้าเจ้าอยู่หัว และเล็งเห็นคุณค่าในการอนุรักษ์โบราณสถานสำคัญของชาติให้คงอยู่ยืนยาว เป็นมรดกของชาติสำหรับอนุชนรุ่นหลัง จึงรวมกันจัดตั้งเป็นองค์กรพัฒนาเอกชนเพื่อสนับสนุนงานโครงการบูรณะพระราชวังพญาไท และรับสมัครสมาชิกทุกท่านที่มีความสนใจเล็งเห็นคุณค่าและความสำคัญของพระราชวัง เป็นผู้ที่มีความรักหวงแหนงานศิลปวัฒนธรรมของชาติ โดยในเบื้องแรกเก็บค่าสมาชิกเพียงท่านละ 6 บาท (หกบาทถ้วน)
ต่อมา ได้รับพระกรุณาธิคุณจาก สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ทรงรับชมรมไว้ในพระอุปถัมภ์เมื่อปี พ.ศ 2544
ชมรมคนรักวังมีวัตถุประสงค์หลักในการเผยแผ่พระเกียรติคุณของพระบาทสมเด็จพระมงกุฎเกล้าเจ้าอยู่หัว และหาทุนอนุรักษ์พระราชวังพญาไท ในบริเวณโรงพยาบาลพระมงกุฎเกล้า เพื่อจัดทำเป็นพิพิธภัณฑ์ที่สมบูรณ์แบบต่อไป
ชมรมนี้ได้จัดกิจกรรมต่างๆ อย่างสม่ำเสมอ ที่โดดเด่นก็เช่นการแสดงมหาอุปรากร "มัทนา" ซึ่งอาศัยเค้าโครงจากบทพระราชนิพนธ์ในรัชกาลที่ 6 เรื่องมัทนะพาธา ณ ศูนย์วัฒนธรรมแห่งประเทศไทย และการจัดแสดงดนตรีคลาสสิกในพระที่นั่งเทวราชสภารมย์ หรือในบริเวณต่างๆ ของพระราชวังพญาไท เพื่อนำรายได้สมทบทุนของชมรม
ปัจจุบัน ชมรมคนรักวัง ได้พัฒนาเป็นนิติบุคคลตามกฎหมายในชื่อ "มูลนิธิอนุรักษ์พระราชวังพญาไท ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี" สมเด็จพระเจ้าภคินีเธอฯ ทรงพระกรุณาโปรดรับมูลนิธิฯ ไว้ในพระอุปถัมภ์ และพระราชทานทุนประเดิมก่อตั้งมูลนิธิฯ เมื่อเดือนพฤศจิกายน 2549
โรงเรียนสาธิต
โรงเรียนสาธิต คือ โรงเรียนประถมและมัธยมในกำกับของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษาและเป็นสถานที่ฝึกการปฏิบัติงานของนักศึกษาหรือเด็กฝึกงานเพื่อที่จะเป็นคุณครูในอนาคตหรือเพื่อใช้เป็นสถานที่ศึกษาวิจัยงานต่างๆ
การสังเกตการณ์ในห้องเรียน
การสังเกตการณ์ในห้องเรียนอาจสังเกตการณ์ได้โดยอาจารย์ในมหาวิทยาลัยเพื่อประเมินคุณครูหรือนักเรียนด้วยกระจกหรือกล้องต่างๆที่ถูกซ่อนไว้โดยที่ไม่ให้นักเรียนรู้ว่าอยู่จุดไหน แต่สำหรับโรงเรียนสาธิตในปัจจุบันเกือบทั้งหมดได้มีการเปลี่ยนจากกระจกมาเป็นกล้องวงจรปิดแล้ว แต่ต่างจากโรงเรียนอื่นโดยกล้องวงจรปิดที่ติดตั้งนั้นนักเรียนจะไม่สามารถรู้ได้ว่ากล้องวงจรปิดถูกติดตั้งไว้ที่จุดไหนบ้าง
ดูเพิ่ม
โรงเรียนสาธิต (Demonstration School) เป็นโรงเรียนที่จัดตั้งขึ้นภายใต้การดูแลของคณะศึกษาศาสตร์/ครุศาสตร์ของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษา และเป็นสถานที่ฝึกการปฏิบัติงานของคณะศึกษาศาสตร์/ครุศาสตร์ก่อนที่นิสิตนักศึกษาจะสำเร็จการศึกษา
สังกัดมหาวิทยาลัยของรัฐ
โรงเรียนสาธิตในสังกัดมหาวิทยาลัยของรัฐ มีทั้งหมด 4 แห่ง ดังนี้
สังกัดมหาวิทยาลัยในกำกับของรัฐ
โรงเรียนสาธิตในสังกัดมหาวิทยาลัยในกำกับของรัฐ มีทั้งหมด 25 แห่ง ดังนี้
โรงเรียนสาธิตในสังกัดมหาวิทยาลัยเทคโนโลยีราชมงคล
ปัจจุบัน โรงเรียนสาธิตในสังกัดมหาวิทยาลัยเทคโนโลยีราชมงคล มีทั้งหมด 3 แห่ง ดังนี้
โรงเรียนสาธิตในสังกัดมหาวิทยาลัยเอกชน
ปัจจุบัน โรงเรียนสาธิตในสังกัดมหาวิทยาลัยเอกชน มีทั้งหมด 5 แห่ง ดังนี้
โครงการ วมว
โรงเรียนลือคำหาญวารินชำราบ มหาวิทยาลัยอุบลราชธานี โรงเรียนนราธิวาส มหาวิทยาลัยนราธิวาสราชนครินทร์ โรงเรียนหนองคายวิทยาคาร มหาวิทยาลัยขอนแก่น วิทยาเขตหนองคาย โรงเรียนกาฬสินธุ์พิทยาสรรพ์ มหาวิทยาลัยกาฬสินธุ์
ค่าคงตัวของแก๊ส
ค่าคงตัวของแก๊ส เป็นค่าที่ใช้ในสมการสถานะของแก๊สอุดมคติ ซึ่งสามารถหาได้จาก
เมื่อ p คือความดันของแก๊สอุดมคติ T คืออุณหภูมิ \tilde{V} คือปริมาตรต่อโมลของแก๊ส
ส่วนค่าคงตัวของโบลซ์แมนน์ kB สามารถหาได้จากอัตราส่วนระหว่างค่าคงตัวของแก๊สกับเลขอะโวกาโดร ซึ่งมีค่าประมาณ 6.022 × 1023 อนุภาค ต่อโมล mole
ซึ่งอาจเขียนสมการสถานะของแก๊สอุดมคติได้เป็น
เมื่อ N = nNA ซึ่งเป็นจำนวนโมเลกุลของแก๊สทั้งหมด
ลูป
ลูป (loupe, ) เป็นอุปกรณ์ขยายภาพของวัตถุประเภทหนึ่ง แตกต่างจากแว่นขยายทั่วไปคือ สามารถพับเก็บได้และไม่มีด้ามจับ ใช้ในหลายอาชีพ เช่น ช่างทำอัญมณี ช่างทำนาฬิกา นักสะสมแสตมป์และนักสะสมพระเครื่อง รวมถึงวิชาชีพต่าง ๆ เช่น ทันตแพทย์ ศัลยแพทย์และนักวิทยาศาสตร์
อักษรไร้สระ
อักษรไร้สระ (abjad) เป็นระบบการเขียนประเภทที่ใช้สัญลักษณ์หรือรูปอักขระ (glyph) แทนพยัญชนะ โดยผู้อ่านจะต้องออกเสียงสระให้เหมาะสมเอง
อักษรไร้สระไม่บริสุทธิ์ (impure abjads) เป็นอักษรไร้สระประเภทที่มีการนำอักษรมาใช้แทนเสียงสระและอาจใช้เป็นเครื่องหมายเสริมสัทอักษรด้วย
ชุดตัวหนังสือพยางค์
ชุดตัวหนังสือพยางค์ (syllabary) เป็นชุดของสัญลักษณ์เขียนซึ่งใช้แทนพยางค์หรือโมระ (moras) ซึ่งประกอบเป็นคำ สัญลักษณ์ที่อยู่ในอักษรแทนพยางค์เรียกว่า อักขระแทนพยางค์ (syllabogram)
หนอง
หนอง อาจหมายถึง
โหมโรงเพชรรัตน-สุวัทนา
เพลงโหมโรง เพชรรัตน-สุวัทนา เป็นเพลงไทยเดิม ซึ่งประพันธ์ขึ้นใหม่ใน พ.ศ. ๒๕๔๘ โดยนายณรงค์ฤทธิ์ โตสง่า หรือที่รู้จักกันในนาม "ขุนอิน" แห่งภาพยนตร์เรื่องโหมโรง เพื่อเฉลิมพระเกียรติ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ในโอกาสฉลองพระชนมายุ ๘๐ พรรษา ๒๔ พฤศจิกายน ๒๕๔๘ และเฉลิมพระเกียรติ พระนางเจ้าสุวัทนา พระวรราชเทวี ในรัชกาลที่ ๖ ในโอกาสที่วันคล้ายวันประสูติครบ ๑๐๐ ปี เมื่อวันที่ ๑๕ เมษายน ๒๕๔๘
บรรเลงสู่สาธารณชนครั้งแรก ณ พระราชวังพญาไท (วังพญาไท) เฉพาะพระพักตร์ สมเด็จพระเทพรัตนราชสุดาฯ สยามบรมราชกุมารี ในงานเพชรรัตน-สุวัทนา สองราชนารีในรัชกาลที่ ๖ ซึ่งจัดขึ้นเฉลิมฉลองในโอกาสสำคัญดังกล่าว เมื่อวันที่ ๒๘ ตุลาคม ๒๕๔๘
ครามป่าใบแหลม
ครามป่าใบแหลม subsp. acutifolia เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ปลายใบมีติ่งแหลม ดอกช่อ กลีบดอกสีชมพูหรือแดง ฝักตรง ทรงกระบอก มีขนหนาแน่น เมล็ดเกลี้ยง เป็นพืชถิ่นเดียวในประเทศไทย
ดูเดอร์ชตัท
ดูเดอร์ชตัท (Duderstadt) เป็นเมืองในรัฐนีเดอร์ซัคเซิน ประเทศเยอรมนี ตั้งอยู่ทางตะวันออกของเมืองเกิททิงเงินไปราว 30 กิโลเมตร เมืองนี้ปรากฎชื่ออยู่ในเอกสารครั้งแรกในปีค.ศ. 929 บ้านเรือนในเมืองนี้ส่วนใหญ่เป็นแบบกึ่งอิฐกึ่งไม้ซุง (Half-timber)
เจ้าฟ้าปรเมศร์
เจ้าฟ้าปรเมศร์ เป็นพระราชโอรสในสมเด็จพระสรรเพชญ์ที่ 9 กับกรมหลวงราชานุรักษ์ ภายหลังได้ช่วยพระเชษฐาคือ เจ้าฟ้าอภัย ทำสงครามแย่งชิงราชบัลลังก์กับกรมพระราชวังบวรสถานมงคล (สมเด็จพระเจ้าอยู่หัวบรมโกศ) ที่สุดกรมพระราชวังบวรสถานมงคลเป็นฝ่ายชนะ ทรงถูกสำเร็จโทษ
พระประวัติ
เจ้าฟ้าปรเมศร์ เป็นพระราชโอรสในสมเด็จพระสรรเพชญ์ที่ 9 กับกรมหลวงราชานุรักษ์ มีพระเชษฐภคินี พระเชษฐา พระอนุชาร่วมพระมารดา 6 พระองค์ คือ
ในขณะที่สมเด็จพระสรรเพชญ์ที่ 9 ทรงพระประชวรหนักนั้น พระองค์ตัดสินพระทัยยกราชสมบัติให้แก่เจ้าฟ้านเรนทร พระราชโอรสพระองค์ใหญ่ แต่เจ้าฟ้านเรนทรไม่รับสืบราชสมบัติเพราะเห็นว่ามีกรมพระราชวังบวรฯ ซึ่งสมควรได้สืบราชสมบัติมากกว่าจึงทรงผนวช พระเจ้าท้ายสระจึงยกราชสมบัติให้แก่เจ้าฟ้าอภัย พระราชโอรสองค์รอง ภายหลังการเสด็จสวรรคตของสมเด็จพระสรรเพชญ์ที่ 9 จึงได้เกิดการสู้รบกันระหว่างกรมพระราชวังบวรสถานมงคลกับพระราชโอรสของพระเจ้าท้ายสระคือเจ้าฟ้าอภัยและเจ้าฟ้าปรเมศร์ อันเนื่องมาจากพระเจ้าอยู่หัวบรมโกศในขณะนั้นทรงดำรงพระอิสริยยศที่กรมพระราชวังบวรสถานมงคล มีสิทธิที่จะขึ้นครองราชสมบัติสืบต่อพระเชษฐาอย่างถูกต้อง แต่เมื่อพระเจ้าท้ายสระใกล้สวรรคตกลับยกราชสมบัติให้แก่เจ้าฟ้าอภัย เป็นเหตุให้เกิดการต่อสู้แย่งชิงราชบัลลังก์จนกลายเป็นสงครามกลางเมือง กินระยะเวลาไม่ต่ำกว่า 1 ปี
คำให้การชาวกรุงเก่า ระบุว่าภายหลังเหตุการณ์สงบแล้ว กรมพระราชวังบวรสถานมงคลจึงได้ขึ้นครองราชย์เฉลิมพระนามว่าพระมหาธรรมราชา (แต่ในบัญชีพระนามเจ้านายว่าพระเจ้าบรมราชา ) และสำเร็จโทษเจ้าฟ้าอภัย และ เจ้าฟ้าปรเมศร์
นิสสัน ซิลฟี่
นิสสัน ซิลฟี (Nissan Sylphy) หรือในอดีตเรียกว่า นิสสัน บลูเบิร์ด ซิลฟี (Nissan Bluebird Sylphy) เป็นรถยนต์นั่งขนาดเล็ก (Compact Car) ผลิตโดยนิสสัน เริ่มการผลิตใน พ.ศ. 2543 เพื่อทดแทนรถยนต์รุ่นก่อนหน้าคือ นิสสัน ซันนี่ และ นิสสัน บลูเบิร์ด ซึ่งทั้ง 2 รุ่นนี้ได้ยุติการผลิตและการทำตลาดแล้ว
ในความจริงแล้ว บลูเบิร์ด และบลูเบิร์ด ซิลฟี เป็นรถต่างประเภทกัน โดยนิสสัน บลูเบิร์ด เป็นรถยนต์นั่งขนาดกลาง ส่วนบลูเบิร์ด ซิลฟี เป็นรถยนต์นั่งขนาดเล็ก ผลิตมาแล้วถึง 3 เจนเนอเรชั่นด้วยกัน โดยรุ่นปัจจุบันได้ตัดคำว่า บลูเบิร์ด ออกไป คงเหลือเพียงคำว่าซิลฟีเท่านั้น
ในประเทศไทย เคยนำบลูเบิร์ด ซิลฟี Generation ที่ 1 มาผลิตและจำหน่ายในช่วง พ.ศ. 2543-2549 โดยบริษัท นิสสัน มอเตอร์ (ประเทศไทย) จำกัด และยังมีให้เห็นทั่วไป จนมาถึง Generation ที่ 2 รุ่นนี้ไม่มีขายในไทย จนในปี พ.ศ. 2555 ได้นำกลับมาผลิตและจำหน่ายในประเทศไทยอีกครั้ง ใน Generation ที่ 3
รุ่นที่ 1 (พ.ศ. 2543-2549)
นิสสัน บลูเบิร์ด ซิลฟี รุ่นที่ 1 ผลิตครั้งแรกในปี พ.ศ. 2543 ใช้รหัสคือ G10 มีเครื่องยนต์ให้เลือก 4 แบบ มีเครื่องยนต์ 1.5 1.6 1.8 และ 2.0 ลิตร มีชื่อในการส่งออกคือ นิสสัน พัลซาร์ (ประเทศออสเตรเลีย) นิสสัน ซันนี่ (ประเทศไทย, สิงคโปร์, ฮ่องกง และในแถบตะวันออกกลาง) นิสสัน เซนทรา (ประเทศไต้หวัน, ฟิลิปปินส์, มาเลเซีย และ อินโดนีเซีย) นิสสัน อัลเมร่า (ประเทศบรูไน)
มีการไมเนอร์เชนจ์ครั้งแรกเมื่อปี พ.ศ. 2547 โดยปรับกระจังหน้าให้คล้าย นิสสัน เทียน่า และเลิกผลิตในปี พ.ศ. 2549
โฉมนี้ เคยนำมาขายในไทยอย่างเป็นทางการ โดยเป็นที่รู้จักของคนไทยในชื่อ นิสสัน ซันนี่ นีโอ ช่วงปี พ.ศ. 2543-2549 เป็นตลาดที่ 2 ต่อจากญี่ปุ่น เมื่อวันที่ 16 กันยายน พ.ศ. 2543 และถูกนำไปดัดแปลงเป็น Almera Sedan สำหรับตลาดยุโรป Pulsar Sedan ในออสเตรเลีย และ Sunny Almera ในประเทศไทย เปิดตัวเมื่อปี พ.ศ. 2545 ใช้เครื่องยนต์ 1.8 ลิตร แต่มียอดขายไปได้เรื่อยๆ ไม่ประสบความสำเร็จมากนัก เนื่องจากการเปิดตัว Toyota Corolla Altis สำหรับตลาดเอเชีย เมื่อเดือนกุมภาพันธ์ปี พ.ศ. 2544 ในตลาดไต้หวัน และเปิดตัวในไทยในงาน Bangkok Motor Show 2001 เริ่มขายจริงเมื่อเดือนพฤษภาคมปีเดียวกัน ทำให้ตลาดกลุ่มนี้มีการแข่งขันกันอย่างลุกเป็นไฟ และทำให้รถยนต์ทุกรุ่น ทุกยี่ห้อที่อยู่ในตลาดช่วงนั้น รวมถึง Sunny Neo กลายเป็นรถยนต์ที่เชย และล้าสมัยไปเพียงชั่วข้ามคืน มียอดขายพอประคองตัวให้อยู่รอดได้เท่านั้น และยังทำให้ยอดขายของนิสสันในไทยในช่วงนั้นเริ่มถดถอย เนื่องจากบริษัทแม่ต้องการเข้ามาทำตลาดเอง แต่สยามกลการ ในฐานะผู้ถือสิทธิ์การผลิต นำเข้าและจำหน่ายนิสสันไม่ยอม ทำให้บริษัทแม่ตัดการช่วยเหลือ และสนับสนุนรถรุ่นใหม่ๆ มาทำตลาด ทั้ง X-Trail รุ่นแรกและ Navara สูญเสียโอกาสในการทำตลาดช้าไปหลายปี ในที่สุด หลังจากเจ้าสัวถาวร พรประภาถึงแก่อนิจกรรมไปได้พักใหญ่ การเจรจากับทางญี่ปุ่นลงตัว นิสสันจึงเข้ามาเพิ่มทุนในสยามกลการ 7.6 พันล้านบาท พร้อมก่อตั้ง Siam Nissan Automobile ก่อนจะเปลี่ยนชื่อเป็น Nissan Motors Thailand ในปี พ.ศ. 2552 จนถึงปัจจุบัน
โฉมนี้มีการผลิตเกียร์ 2 รูปแบบ คือ เกียร์ธรรมดา 5 สปีด และเกียร์อัตโนมัติ 4 สปีด (โฉมนี้ยังไม่มีการผลิตเกียร์ CVT)
รุ่นที่ 2 (พ.ศ. 2549-2555)
นิสสัน บลูเบิร์ด ซิลฟี รุ่นที่ 2 ผลิตครั้งแรกในปี พ.ศ. 2549 รหัสคือ G11 มีเครื่องยนต์ให้เลือก 3 แบบ คือ 1.5 1.6 และ 2.0 ลิตร โดยได้เลิกผลิตรุ่นเครื่องยนต์ 1.8 ลิตร มีชื่อในการส่งออกชื่อเดียวคือ นิสสัน ซิลฟี (ประเทศจีน) โดยโฉมนี้ไม่มีจำหน่ายในประเทศไทย ทั้งที่เหมาะจะนำมาประกอบขายในไทยมากกว่า เพราะถูกออกแบบให้มีห้องโดยสารที่หรูหรากว่า เอาใจชาวเอเชียอย่างชัดเจน ต่างจาก Tiida ที่ถูกออกแบบมาเพื่อชาวญี่ปุ่น ซึ่งชอบรถขนาดเล็ก แต่มีภายในใหญ่โตเท่าที่จะทำได้ แต่เนื่องจากความต้องการที่แตกต่างกันในแต่ละภูมิภาค ทำให้แนวทางการพัฒนาไม่ชัดเจน ส่งผลให้ไม่สามารถทำต้นทุนให้ต่ำลงได้ โดยเฉพาะในประเทศไทยที่มีอำนาจการต่อรองไม่สูงเท่าาสหรัฐอเมริกาและจีน ทำให้ราคาขายปลีกสูงกว่าที่ตั้งใจไว้ ทำให้ Tiida ถูกนำมาผลิตและจำหน่ายในประเทศไทยแทน แม้จะไม่สามารถบอกว่าเป็นรุ่นที่ทดแทน Sunny NEO ได้อย่างเต็มปาก หากแต่ว่าต้องทำตลาดแทน Sunny Neo ที่ยุติบทบาทไปแล้วเท่านั้น
โฉมนี้เป็นโฉมสุดท้ายที่มีการผลิตเครื่องยนต์ 1.5 และ 2.0 ลิตรขายอีกด้วย
มีเกียร์ 3 แบบให้เลือก คือ เกียร์ธรรมดา 5 สปีด เกียร์อัตโนมัติ 4 สปีด และเกียร์ CVT โดยโฉมนี้เป็นโฉมสุดท้ายที่มีการผลิตเกียร์อัตโนมัติ 4 สปีดขาย และโฉมต่อไปนี้จะไม่มีอีก หลังจากนั้นนิสสันที่ประเทศรัสเซียก็นำมาผลิตหลังจากตกรุ่นแล้วโดยใช้ชื่อว่านิสสัน อัลเมราโดยออกแบบภายในหลายๆอย่างใหม่อีกด้วย
รุ่นที่ 3 (พ.ศ. 2555-2563)
นิสสัน บลูเบิร์ด ซิลฟี รุ่นที่ 3 ผลิตครั้งแรกในปี พ.ศ. 2555 โดยเปิดตัวครั้งแรกที่ประเทศจีน และมีการเข้าไปเปิดตัวแล้วถึง 5 ประเทศ คือ ประเทศจีน ไทย อเมริกาเหนือ ออสเตรเลีย และนิวซีแลนด์ โดยมีแผนส่งเข้าไปตลาดในอีก 120 ประเทศทั่วโลกในปี ค.ศ. 2014 รหัสคือ B17 มีเครื่องยนต์เพียง 2 ขนาด คือ 1.6 และ 1.8 ลิตร โดยได้นำรุ่น 1.8 ลิตร กลับมาผลิตอีกครั้ง มีเกียร์ 2 แบบให้เลือกซื้อ คือเกียร์ธรรมดา 5 สปีด และเกียร์ CVT
โฉมนี้ ทางนิสสัน มอเตอร์ (ประเทศไทย) ได้นำกลับมาผลิตและจำหน่ายอีกครั้ง ในเดือนสิงหาคม พ.ศ. 2555 โดยมี อารยา เอ ฮาร์เก็ต และ ธนวรรธน์ วรรธนะภูติ เป็นพรีเซนเตอร์อีกด้วย
รุ่นที่ 4 B18 (พ.ศ. 2562-ปัจจุบัน)
เบื้องต้น มีการระบุแค่ว่า Nissan Sylphy e-POWER มีเครื่องยนต์เบนซินไว้ชาร์จไฟเข้าแบตเตอรี่ ขับเคลื่อนล้อคู่หน้า ส่วนอัตราสิ้นเปลืองเชื้อเพลิงโดยเฉลี่ย ตามมาตรฐานของประเทศจีนอยู่ที่ 25.6 กิโลเมตร/ลิตร พร้อมให้อัตราเร่งที่ฉับไว, ลดความเร็วอย่างนุ่มนวล และห้องโดยสารเงียบ ตามสไตล์รถยนต์ไฟฟ้า EV
พร้อมแบตเตอรี่และมอเตอร์ไฟฟ้า กำลังสูงสุดทั้งระบบ 187 แรงม้า แรงบิดสูงสุดทั้งระบบ 300 นิวตันเมตร ขับเคลื่อนล้อคู่หน้า
Nissan Sylphy e-POWER เป็นส่วนหนึ่งของแผนการเป็นกลางทางคาร์บอนที่ Nissan ตั้งเป้าให้บรรลุภายในปี 2050 พร้อมเล็งให้รถยนต์รุ่นใหม่ทุกรุ่นที่ออกจำหน่ายในตลาดหลัก มาพร้อมกับขุมพลังพ่วงระบบไฟฟ้า ภายในต้นทศวรรษ 2030 ส่วน Nissan ประเทศจีน ตั้งเป้าเปิดตัวรถยนต์ที่ใช้ขุมพลัง e-POWER ให้ครบ 6 รุ่น ภายในปี 2025
ภาษานาวัตล์
ภาษานาวัตล์ (nāhuatl) เป็นภาษาในกลุ่มภาษายูโต-อัสเตกัน มีผู้พูดประมาณ 1.7 ล้านคนในตอนกลางของประเทศเม็กซิโก โดยเริ่มมีการพูดตั้งแต่ประมาณคริสต์ศตวรรษที่ 7
มีหลายคำในภาษาอังกฤษที่มีต้นกำเนิดมาจากภาษานาวัตล์ เช่น "avocado", "chayote", "chili", "chocolate", "atlatl", "coyote", "peyote", "axolotl" และ "tomato"
แอนดรูว์ มาร์ติน
แอนดรูว์ เจมส์ รอเบิร์ต แพทริก มาร์ติน (Andrew James Robert Patrick Martin; 17 มีนาคม ค.ศ. 1975 - 13 มีนาคม ค.ศ. 2009) เป็นนักมวยปล้ำอาชีพชาวแคนาดาที่เคยสังกัด WWF/E ในนาม เทสต์ (Test) เพื่อนบ้านพบเขาหมดสติคาบ้านซึ่งเป็นผลจากการใช้ยาเกินขนาดและเสียชีวิตแล้ว
ประวัติ
เทสต์ก็ได้ไปอยู่กลุ่มดิยูเนียน ของมิค โฟลีย์ เป็นกลุ่มที่ไม่พอใจในตัววินซ์ และมีอาวุธคือไม้ 2x4 เป็นอาวุธ ปีเดียวกันเทสต์ก็เริ่มมีความสัมพันธ์กับสเตฟานี แม็กแมน ลูกสาวของวินซ์ หลังจากเอาชนะเชน แม็กแมน ในซัมเมอร์สแลม 1999 หลังจากนั้นก็ได้จัดพิธีแต่งงานขึ้น แต่สุดท้ายพิธีแต่งงานก็ล่มเมื่อทริปเปิลเอชโผล่มาทางจอและได้ลักพาตัวสเตฟานีไปแต่งงานที่ลาสเวกัส ทำให้ตัวเองต้องกลับมาเป็นอธรรมอีกครั้งและฟอร์มทีม กับอัลเบิร์ต ในนาม T&A โดยมีทริส สตราตัสเป็นผู้จัดการ แต่ก็อยู่ได้ไม่นานในปี 2001 ก็แตกกลุ่มทันที
ในช่วงก่อนที่จะยุบทีม เทสต์คว้าแชมป์ฮาร์ดคอร์เอาชนะบิ๊กบอสแมนไปได้ และในปี 2001 เอาชนะวิลเลียม รีกัลคว้าแชมป์ยุโรปไปครอง และปีเดียวที่ดิแอนไลแอนซ์เข้ามาป่วนใน WWF เทสต์หักหลังและไปรวมกลุ่มกับพวกนี้ เพราะหลายคนหาว่าเข้าเป็นหนอนบ่อนไส้ให้กับ WWF เทสต์จับกลุ่มกับบูเกอร์ ที และแย่งแชมป์แทกทีม WWF และWCW เอาชนะดิอันเดอร์เทเกอร์ และเคน ก่อนไปเสียให้ฮาร์ดี บอยซ์ และคว้าแชมป์อินเตอร์คอนติเนนทัลจากแมทท์ ฮาร์ดี และเสียให้เอดจ์ ในศึกรวมแชมป์ยูเอส-แชมป์อินเตอร์ในเซอร์ไวเวอร์ ซีรีส์ 2001
ในปีถัดมา เทสต์ก็รวมกลุ่มกับ แลนซ์ สตอร์ม, คริสเตียน, วิลเลียม รีกัล ในนามอันอเมริกัน แต่ไม่ประสบความสำเร็จและในปี 2003 เทสต์ก็ได้เป็นแฟนกับสเตซี่ คิบเลอร์ โดยเธอผลักดันเต็มที่ให้กับเขาจนเขาขอเป็นแฟนกับเธอ ต่อมาก็เปิดศึกกับสก็อตต์ สไตเนอร์ ที่แอบชอบเธอเหมือนกันก่อนที่จะพลิ๊กล็อกเมื่อเขาให้เทสต์ชนะ และเธอต้องมาเป็นลูกน้องให้กับทีมนี้ แตบทบาทก็จบลงที่เสียกับเสียหมด เทสต์ก็มีงานน้อยลง ในปี 2004 เทสต์ก็ถูกยกเลิกสัญญา ไปพร้อมกับ เอ-เทรน และ บิลลี กัน ในปี 2005 เขาจึงไปปล้ำค่ายอิสระ
ปี 2006-2007 เทสต์กลับมามีบทบาทใน ECW โดยใน ดิเซมเบอร์ ทู ดิสเมมเบอร์ เขาได้มีโอกาสชิงแชมป์โลก ECW ในเอกซ์ตรีม อิลิมิเนชั่น แชมเบอร์ แต่ก็ไม่สำเร็จแล้วมีบทบาทพักนึงก็ถูกยกเลิกสัญญาอีกครั้ง จนในปี 2007-2009 เทสต์ย้ายไป TNA โดยใช้ชื่อจริงของเขา แต่เขาประกาศอำลาในปี 2007 และไม่กลับมาขึ้นสังเวียนอีก
เทสต์เสียชีวิตลงเมื่อวันที่ 13 มีนาคม 2009 โดยเพื่อนบ้านพบเขาหมดสติคาบ้านซึ่งเป็นผลจากการใช้ยาเกินขนาด
ศิลปะการใช้ตัวพิมพ์
อักษรศิลป์ (typography) เป็นศิลปะและกลวิธีในการเรียงตัวพิมพ์เพื่อให้ภาษาเขียนอ่านออกได้ง่ายและสวยงาม ศิลปะการใช้ตัวพิมพ์มักจะเกี่ยวข้องกับการเลือกไทป์เฟซ ขนาดจุด ความยาวบรรทัด การเว้นระยะห่างระหว่างบรรทัด และการจัดช่องไฟระหว่างตัวอักษร (kerning) ศิลปะการใช้ตัวพิมพ์ยังถูกนำไปใช้กับลักษณะและการจัดเรียงตัวอักษร ตัวเลข และสัญลักษณ์ต่าง ๆ ที่สร้างขึ้นโดยกระบวนการนี้ และยังอาจถูกนำไปใช้เพื่อตกแต่งตัวอักษรให้สวยงาม ซึ่งไม่ได้เกี่ยวข้องกับการสื่อสารข้อมูลต่าง ๆ แต่อย่างใด
เนบิวลาดาวเสาร์
เนบิวลาดาวเสาร์ (Saturn Nebula) หรือรู้จักกันดีในชื่อ NGC 7009 หรือ เคาด์เวลล์ 55 เป็นเนบิวลาดาวเคราะห์ ตั้งอยู่ในกลุ่มดาวคนแบกหม้อน้ำมันปรากฏเป็นสีเขียวเหลืองในกล้องโทรทรรศน์มือสมัครเล่นเล็ก ต้นพบโดย วิลเลียม เฮอร์เชล ในวันที่ 7 กันยายน ค.ศ. 1782 โดยใช้กล้องโทรทรรศน์ที่ออกแบบด้วยเขาเองในสวนในบ้านเขาที่เมืองแดทเคท ,ประเทศอังกฤษ และเป็นหนึ่งในการค้นพบเร็วของเขาในการสำรวจท้องฟ้าของเขาคือ เนบิวลาแต่เดิมเป็นดาวฤกษ์มวลต่ำ ซึ่งออกมาเป็นชั้นในพื้นที่ก่อตัวเนบิวลา ดาวส่วนกลางขณะนี้คือดาวแคระขาวสว่างจากโชติมาตรปรากฏ 11.5
รูปอักขระ
ในการเรียงพิมพ์ รูปอักขระ (glyph) เป็นสัญลักษณ์อย่างง่ายในชุดสัญลักษณ์หนึ่งที่ใช้แทนอักขระที่อ่านได้เพื่อเหตุผลเกี่ยวกับการเขียน รูปอักขระถูกพิจารณาว่าเป็นสัญลักษณ์เฉพาะซึ่งประกอบเป็นคำโดยการสะกดหรือความหมายเฉพาะของสิ่งที่เขียน โดยขึ้นอยู่กับอิทธิพลทางด้านสังคมและวัฒนธรรมด้วย
เงินปันผล
เงินปันผล (dividend) เป็นค่าตอบแทนที่บริษัทจ่ายให้แก่ผู้ถือหุ้น ซึ่งมักเป็นการกระจายกำไร เมื่อบริษัทได้กำไรหรือส่วนเกิน บริษัทสามารถนำไปลงทุนในธุรกิจต่อ (เรียก กำไรสะสม) หรือสามารถจ่ายให้แก่ผู้ถือหุ้นก็ได้ บริษัทอาจสงวนกำไรหรือส่วนเกินส่วนหนึ่ง และจ่ายส่วนที่เหลือเป็นเงินปันผล การจ่ายแก่ผู้ถือหุ้นอาจเป็นรูปเงินสด (มักเป็นการฝากเข้าบัญชีธนาคาร) หรือ หากบริษัทมีแผนนำเงินปันผลไปลงทุนต่อ ปริมาณค่าตอบแทนอาจจ่ายเป็นรูปหุ้นเพิ่มหรือการซื้อหุ้นคืนได้
เงินปันผลจัดสรรในปริมาณต่อหุ้นตายตัว โดยผู้ถือหุ้นจะได้รับเงินปันผลเป็นสัดส่วนกับการถือหุ้น สำหรับบริษัทร่วมทุน การจ่ายเงินปันผลไม่เป็นค่าใช้จ่าย แต่เป็นการแบ่งรายได้หลังหักภาษีกันของผู้ถือหุ้น กำไรสะสมแสดงในส่วนส่วนของผู้ถือหุ้น (shareholder equity) ในงบดุลของบริษัท เช่นเดียวกับหุ้นทุนที่นำออกจำหน่าย บริษัทมหาชนมักจ่ายเงินปันผลตามกำหนดเวลาตายตัว แต่อาจประกาศเงินปันผลเมื่อใดก็ได้ บางครั้งเรียก เงินปันผลพิเศษ เพื่อแยกกับเงินปันผลตามเวลาตายตัว ตรงข้ามกับสหกรณ์ ซึ่งจ่ายเงินปันผลตามกิจกรรมของสมาชิก ฉะนั้นเงินปันผลของสหกรณ์จึงมักจัดเป็นค่าใช้จ่ายก่อนหักภาษี
มิรุโมะ ภูตจิ๋วจอมยุ่ง
มิรุโมะ ภูตจิ๋วจอมยุ่ง เป็นการ์ตูนญี่ปุ่น แต่งโดย ฮิโรมุ ชิโนซึกะ ถูกสร้างเป็นอนิเมะและเกมหลายภาคด้วยกัน ต่อมาได้รับรางวัลการ์ตูนยอดเยี่ยม สาขาการ์ตูนสำหรับเด็ก ของสำนักพิมพ์โคดันฉะ ครั้งที่ 27 ใน ปี พ.ศ. 2546 และได้รับรางวัลการ์ตูนยอดเยี่ยมของสำนักพิมพ์โชงะกุกัง ครั้งที่ 49 ในสาขาเดียวกัน และปีเดียวกัน
เนื้อเรื่อง
มินามิ คาเอเดะ เด็กสาวชั้น ม.2 แอบหลงรัก ยูกิ เซ็ตสึ เพื่อนร่วมชั้น มานานร่วมปี แต่ก็ทำได้เพียงแค่เฝ้ามอง เพราะเธอยังไม่มีความกล้าพอที่จะเข้าไปชวนเขาพูดคุยแม้แต่ครั้งเดียว แถมยังมี ฮิดากะ อาซึมิ นักเรียนใหม่สาวสวย ผู้เปี่ยมไปด้วยความมั่นใจ มาเป็นศัตรูหัวใจอีก เพราะอาซึมิเองก็ชอบยูกิเหมือนกัน ทำให้เปอร์เซนต์ที่จะสมหวังในความรักของคาเอเดะ ลดน้อยลงทุกขณะ
แต่แล้วอยู่มาวันหนึ่ง คาเอเดะได้ซื้อถ้วยแก้วเสี่ยงทายรักมาฝาก โดยที่ก้นแก้วได้มีตัวหนังสือเขียนไว้ว่า "หากเทโกโก้ร้อนลงไป พร้อมกับอธิษฐาน ภูตแห่งความรัก จะดลบันดาลให้ความรักของคุณสมหวัง" คาเอเดะจึงลองเทโกโก้ร้อนใส่ถ้วยแก้ว และอธิษฐานว่าขอให้ตนเองกับยูกิได้รักกัน แต่ทันทีที่อธิษฐานจบ ก็มีตัวประหลาดตัวเล็กๆ รูปร่างเหมือนมนุษย์ ออกมาจากแก้ว เขาแนะนำตัวเองว่าชื่อ มิรุโมะ เป็นภูตแห่งความรัก สามารถใช้เวทมนตร์ดลบันดาลให้ความรักสมหวังได้ทุกรูปแบบ แต่มิรุโมะนั้นเป็นภูตหัวแข็ง จึงไม่ค่อยจะยอมร่ายเวทมนตร์ให้ตามที่คาเอเดะขอร้องสักเท่าไหร่นัก ยิ่งไปกว่านั้น ภูตที่ออกมาจากถ้วยแก้วก็ไม่ได้มีเพียงแค่มิรุโมะ แต่ยังมีริรุมุ คู่หมั้นของมิรุโมะ  มาอาศัยอยู่กับยูกิ, ยาชิจิ คู่แค้นของมิรุโมะ มาอาศัยอยู่กับอาซึมิ, และมุรุโมะ น้องชายของมิรุโมะ มาอาศัยอยู่กับมัตสึทาเกะ เด็กหนุ่มที่หลงรักคาเอเดะ ซึ่งทุกคนต่างก็ตามมิรุโมะมาจากโลกภูตด้วยเหตุผลต่างๆกัน นอกจากนี้ยังมีภูตตนอื่นๆ อีกมากมายที่ผลัดกันมาเยี่ยมเยีอนมิรุโมะที่โลกมนุษย์ ทำให้ชีวิตของคาเอเดะ ต้องเกิดความวุ่นวายไม่หยุดหย่อน
อนิเมะ
ฉบับอนิเมะ มีการเปลี่ยนชื่อเรื่องภาษาญี่ปุ่น จาก มิรุโมะ เดะ ป๊อง! เป็น วางามามะ แฟรี่ มิรุโมะ เดะ ป๊อง! (วางามามะ แฟรี่ = ภูตจอมเอาแต่ใจ)  โดยจะมีเค้าโครงเนื้อเรื่องที่เหมือนกับในฉบับหนังสือการ์ตูน แต่รายละเอียดบางส่วนจะแตกต่างออกไป และมีตัวละครที่ไม่มีในหนังสือการ์ตูนปรากฏออกมามากมาย ออกอากาศทางสถานี ทีวีโตเกียว ทุกวันอังคาร เวลา 19:30 น. ตามเวลาประเทศญี่ปุ่น มีความยาวทั้งสิ้น 172 ตอน แบ่งออกเป็น 4 ภาค ได้แก่
ในประเทศไทย วางามามะ แฟรี่ มิรุโมะ เดะ ป๊อง! เคยออกอากาศทาง ทรู สปาร์ค (A28) (D51) ของสถานีโทรทัศน์เคเบิล ทรู วิชั่นส์ ในชื่อเรื่องว่า "กามเทพน้อยเมอร์โม่" และออกอากาศทางสถานีโทรทัศน์โมเดิร์นไนน์ทีวี โดยใช้ชื่อเรื่องว่า "มิรุโม่ ภูตจิ๋วจอมป่วน" ทุกวันเสาร์-อาทิตย์ เวลาประมาณ 8:10 - 8:40 น. ตั้งแต่วันที่ 2 ธันวาคม พ.ศ. 2549 ถึง 29 เมษายน พ.ศ. 2550 (ตอนที่ 1-44) ต่อมาได้ย้ายมาออกอากาศทุกวันพฤหัสบดี เวลาประมาณ 16:40 น. ตั้งแต่วันที่ 14 มิถุนายน ถึง 2 สิงหาคม พ.ศ. 2550 (ตอนที่ 45-52 จบภาค) และมาฉายต่อในวันที่ 11ตุลาคม พ.ศ. 2552 ในเวลา 8:30-9:00น.
อำเภอนาวัง
นาวัง เป็นอำเภอหนึ่งในจังหวัดหนองบัวลำภู
ที่ตั้งและอาณาเขต
อำเภอนาวังมีอาณาเขตติดต่อกับอำเภอข้างเคียง ดังนี้
ประวัติ
ท้องที่อำเภอนาวังเดิมเป็นส่วนหนึ่งของอำเภอนากลาง ทางราชการได้แบ่งพื้นที่การปกครองออกมาตั้งเป็น กิ่งอำเภอนาวัง ตามประกาศกระทรวงมหาดไทยเมื่อวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน และต่อมาในวันที่ 15 กันยายน พ.ศ. 2540 ได้มีพระราชกฤษฎีกายกฐานะขึ้นเป็น อำเภอนาวัง โดยมีผลบังคับตั้งแต่วันที่ 26 กันยายน ปีเดียวกัน
. .การปกครองส่วนภูมิภาค
อำเภอนาวังแบ่งเขตการปกครองย่อยออกเป็น 5 ตำบล 51 หมู่บ้าน ได้แก่
การปกครองส่วนท้องถิ่น
ท้องที่อำเภอนาวังประกอบด้วยองค์กรปกครองส่วนท้องถิ่น 6 แห่ง ได้แก่
หลอดเลือดดำโพสทีเรียร์ทิเบียล
หลอดเลือดดำโพสทีเรียร์ทิเบียล (Posterior tibial vein) เป็นหลอดเลือดดำของรยางค์ล่างที่ลำเลียงเลือดมาจากพื้นที่ด้านหน้าของขา (posterior compartment) และฝ่าเท้า ไปยังหลอดเลือดดำขาพับ (popliteal vein) ซึ่งเกิดจากการรวมกันของหลอดเลือดดำโพสทีเรียร์ทิเบียลและหลอดเลือดดำแอนทีเรียร์ทิเบียล (anterior tibial vein)
เช่นเดียวกับหลอดเลือดดำชั้นลึกอื่นๆ หลอดเลือดดำนี้ทอดตัวคู่กับหลอดเลือดแดงที่มีชื่อเหมือนกัน คือหลอดเลือดแดงโพสทีเรียร์ทิเบียล (posterior tibial artery)
เอร์เนสโต ฟอร์ด
เอร์เนสโต ฟอร์ด นักมวยสากลชาวปานามา เกิดเมื่อ 6 พฤศจิกายน พ.ศ. 2508 สถิติการชก 27 ครั้ง ชนะ 24 (น็อก 15) แพ้ 3
วัดโพธิ์ใหญ่ (จังหวัดฉะเชิงเทรา)
วัดโพธิ์ใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอพนมสารคาม จังหวัดฉะเชิงเทรา ปัจจุบัน พระครูมหาโพธาภิบาล เป็นเจ้าอาวาส
วัดโพธิ์ใหญ่ก่อสร้างเมื่อใด ไม่มีหลักฐานปรากฎแน่ชัด จากคำบอกเล่ากล่าวว่า วัดโพธื์ใหญ่ เริ่มสร้างเมื่อประมาณ พ.ศ. 2350 เมื่อครั้งที่ชาวพวนได้อพยพมาจากเวียงจันทน์ ประเทศลาว ในรัชสมัยพระบาทสมเด็จพระนั่งเกล้าเจ้าอยู่หัว โดยคู่กับวัดโพธิ์น้อย ห่างกันประมาณ 200 เมตร แต่ต่อมาวัดโพธิ์น้อยได้ร้างไป ที่ดินของวัดโพธิ์ใหญ่ แต่เดิมมีประมาณ 4 ไร่ ไม่มีหลักฐานว่าใครยกให้และไม่ทราบว่าผู้ใดเป็นผู้เริ่มสร้างวัด ซึ่งการก่อสร้างถาวรวัตถุเป็นศิลปะแบบเวียงจันทน์ ที่ดินตั้งวัดในปัจจุบันมีเนื้อที่ 26 ไร่ 3 งาน จากข้อมูลของกรมการศาสนาระบุว่าตั้งวัดเมื่อ พ.ศ. 2354 ได้รับพระราชทานวิสุงคามสีมา เมื่อวันที่ 3 กรกฎาคม พ.ศ. 2523 มีโรงเรียนพระปริยัติธรรมแผนกธรรมเปิดสอนเมื่อ พ.ศ. 2513
วัดมี พระมหาเจดีย์โพธินันทประภา เป็นเจดีย์สีเหลืองทององค์ใหญ่ ผู้ริเริ่มก่อสร้างคือ พระครูวิสาลโพธิวัฒน์ อดีตเจ้าอาวาสวัดโพธิ์ใหญ่ บรรจุพระบรมสารีริกธาตุและพระพุทธรูปต่าง ๆ และรูปปั้นท้าวเวสสุวรรณ อายุเก่าแก่กว่า 100 ปี เทพทันใจ พระไพรีพินาศ วิหารพระพิฆเนศ พระอุปคุต วิหารหลวงพ่อสามพี่น้อง หลวงพ่อทองพูน เจ้าแม่กวนอิม และเจ้าแม่ตะเคียนทอง เป็นต้น
โรเซินไฮม์
โรเซินไฮม์ (Rosenheim) เป็นเมืองในส่วนภูมิภาคโอเบอร์ไบเอิร์น รัฐไบเอิร์น ประเทศเยอรมนี ถือเป็นเมืองใหญ่สุดทางตอนใต้ของโอเบอร์ไบเอิร์น ตั้งอยู่กึ่งกลางของทางด่วนหมายเลข 8 ซึ่งเชื่อมนครมิวนิกกับเมืองอินส์บรุคและซัลทซ์บวร์คในประเทศออสเตรีย เมืองโรเซินไฮม์ตั้งอยู่บนชายฝั่งทางตะวันตกของแม่น้ำอินน์ (Inn) แม่น้ำสายสำคัญซึ่งไหลลงสู่ประเทศออสเตรีย โรเซินไฮม์ยังเป็นบ้านเกิดของจอมพลไรช์ แฮร์มันน์ เกอริง ผู้บัญชาการกองทัพเยอรมันสมัยนาซี
ภาษารูปคำติดต่อ
ภาษารูปคำติดต่อ หรือ ภาษาคำติดต่อ (agglutinative language) เป็นภาษาประกอบรูปคำที่มีรูปแบบเป็นการนำคำมาต่อกัน โดยแต่ละคำอาจมีหน่วยคำที่แตกต่างกันเพื่อระบุความหมาย แต่ยังคงรูปเดิมไว้หลังจากที่นำหน่วยคำแต่ละหน่วยมาต่อรวมกันแล้ว ทำให้สามารถอนุมานความหมายของคำได้ดีกว่าในภาษาที่เป็นภาษาหลอมรวมหน่วยคำซึ่งสามารถเปลี่ยนรูปของหน่วยคำได้ทั้งการออกเสียงและการสะกด ทำให้คำสั้นลงและออกเสียงได้ง่ายขึ้น
ภาษารูปคำติดต่อจะมีประเภททางไวยากรณ์เพียงประเภทเดียวต่อหน่วยคำเติม ในขณะที่ภาษาหลอมรวมหน่วยคำจะมีหลายประเภท
ตำบลเทพคีรี
ตำบลเทพคีรี แยกจากตำบลนาแกและรวมกับบางส่วนของตำบลนาเหล่า เมื่อ พ.ศ. 2535 โดยขึ้นกับอำเภอนากลางก่อน แล้วจึงโอนมาขึ้นกับอำเภอนาวังเมื่ออำเภอนาวังแยกออกจากอำเภอนากลางเมื่อปี พ.ศ. 2537 ในปัจจุบันเป็นตำบลหนึ่งในอำเภอนาวัง
หมู่บ้าน
ตำบลเทพคีรีแบ่งการปกครองออกเป็น 8 หมู่บ้าน ได้แก่
หลอดเลือดดำแอนทีเรียร์ทิเบียล
ในทางกายวิภาคศาสตร์ของมนุษย์ หลอดเลือดดำแอนทีเรียร์ทิเบียล (Anterior tibial vein) เป็นหลอดเลือดดำที่ลำเลียงเลือดจากพื้นที่ด้านหน้าของขา (anterior compartment of the leg) ไปยังหลอดเลือดดำขาพับ (popliteal vein) ซึ่งเกิดจากการรวมกันของหลอดเลือดดำโพสทีเรียร์ทิเบียลและหลอดเลือดดำโพสทีเรียร์ทิเบียล (posterior tibial vein)
ครามเครือ
ครามเครือ var. hendecaphylla เป็นพืชในสกุลคราม เป็นไม้พุ่มทอดเลื้อยนอน กิ่งอ่อนมีขนหนาแน่น ใบประกอบแบบขนนก ใบด้านบนเกลี้ยง ด้านล่างมีขนหนาแน่น ช่อดอกยาว มีขน กลีบดอกสีชมพู ฝักทรงกระบอก เหยียดตรงและเกลี้ยง เมล็ดทรงกระบอก พบในศรีลังกา อินเดีย พม่า จีน ไต้หวัน เวียดนาม กัมพูชา เกาะสุมาตรา และฟิลิปปินส์ ในไทยพบทางภาคเหนือ
เจ้าหญิงอีซาแบล มารีอาแห่งบรากังซา
เจ้าหญิงอีซาแบล มารีอาแห่งบรากังซา (Her Royal Highmess Princess Isabel Maria of Braganza) ต่อมาคือ อีซาแบล มารีอา เจ้าหญิงแห่งทวร์และทัคซิส ประสูติเมื่อวันที่ 19 พฤศจิกายน 2437 เป็นพระธิดาพระองค์ที่ 3 และพระองค์แรกใน เจ้าชายมิเกล ดยุกแห่งบรากังซา และ เจ้าหญิงมาเรีย เทเรซาแห่งโลเวนสไตน์-เวิร์ทไฮม์-โรเซนเบิร์ก พระชายาพระองค์ที่ 2 พระราชนัดดาใน พระเจ้ามีแกลแห่งโปรตุเกส เป็นพระปิตุจฉา (ป้าฝ่ายพ่อ) ใน เจ้าชายดูอาร์ท ปิโอ ดยุกแห่งบรากังซา พระประมุแห่งราชวงศ์โปรตุเกส พระองค์ฺปัจจุบัน พระองค์ทรงเสกสมรสกับ ฟรันทซ์ โยเซ็ฟ เจ้าชายที่ 9 แห่งทวร์นและทัคซิส พระโอรสใน อัลแบร์ท เจ้าชายที่ 8 แห่งทวร์นและทัคซิส เมื่อวันที่ 23 พฤศจิกายน 2463 มีพระบุตรคือ
เจ้าหญิงอีซาแบล มารีอาแห่งบรากังซา สิ้นพระชนม์ลงเมื่อวันที่ 12 มกราคม พ.ศ. 2513 พระชันษา 75 ปี หลังจากนั้นเพียง 1 ปีเศษ เจ้าหญิงมารีอา อานาแห่งบรากังซา พระน้องนางของพระองค์ ที่ได้เสกสมรสกับ คาร์ล เอากุสท์ เจ้าชายที่ 10 แห่งทวร์นและทัคซิส พระอนุชาในพระสวามีของพระองค์ ก็สิ้นพระชนม์ลง พระชันษาได้ 71 ปี
พระวิไชยราชา (หนานขัติ แสนศิริพันธุ์)
พระวิไชยราชา (หนานขัติ แสนศิริพันธุ์) หรือ เจ้าหนานขัติ พระวิไชยราชาแห่งนครแพร่  อดีตเสนาคลังจังหวัดแพร่ เป็นบุตรของแสนเสมอใจ ขุนนางเค้าสนามหลวงนครแพร่ กับเจ้าพิมพา (สืบเชื้อสายมาจากเจ้าหลวงเทพวงศ์ เจ้าผู้ครองนครแพร่ องค์ที่ 2 แห่งราชวงศ์แสนซ้าย) และเป็นต้นสกุล แสนศิริพันธุ์
ประวัติ
พระวิไชยราชา (หนานขัติ แสนศิริพันธุ์) หรือ เจ้าหนานขัติ แสนศิริพันธุ์ เป็นบุตรของแสนเสมอใจ (แสนศรีซ้าย) ขุนนางเค้าสนามหลวงนครแพร่ กับเจ้าพิมพา (สืบเชื้อสายมาจากเจ้าหลวงเทพวงศ์ เจ้าผู้ครองนครแพร่ แห่งราชวงศ์แสนซ้าย) มีน้องชาย 1 คน คือเจ้าเทพวงศ์ ผาทอง (ต้นสกุล ผาทอง) เจ้าหนานขัติ ดำรงตำแหน่งเป็น พระวิไชยราชา พระวิไชยราชานครแพร่ และเสนาฝ่ายคลัง ในสมัยเจ้าพิริยเทพวงษ์ เจ้าผู้ครองนครแพร่องค์สุดท้าย ถือศักดินา 1,000 ไร่
บุตร-ธิดา
เจ้าพระวิไชยราชา (หนานขัติ แสนศิริพันธุ์) มีชายา 2 คน คือ
ด้านการศาสนา
จากประวัติวัดศรีบุญเรืองได้กล่าวถึงพ่อเจ้าพระวิไชยราชา และแม่เจ้าคำป้อ ว่าทั้งสองท่านนี้นอกจากจะเป็นผู้มีประวัติอันดีเด่น กอปรด้วยความซื่อสัตว์สุจริตต่อแผ่นดิน มีจิตใจที่มันคงในการกุศลและมีวิริยะศรัทธาแรงกล้า ที่จะเสริมสร้างความเจริญให้แก่พระบวรพุทธศาสนาได้พยายามทุ่มเทสติปัญญา ความสารถ และกำลังทุนทรัพย์ด้วยความเมตตาจิต เข้ามาช่วยเหลือบำเพ็ญกรณียกิจให้เกิดประโยชน์แก่สาธารณะกุศลทุกวิถีทาง และทุกๆปีที่คุ้มวิชัยราชาของท่านจะบวชเณรให้กับเด็กเมืองแพร่จำนวนมาก เล่ากันว่าในขณะที่พ่อเจ้าพระวิไชยราชาได้ป่วยหนักจนไม่สามารถลุกเดินได้นั้น ท่านยังมีความกังวลต่อการก่อสร้างวัตถุของวัดที่ยังไม่แล้วเสร็จในขณะนั้น ได้สั่งให้คนรับใช้หามท่านทั้งเก้าอี้นอนเพื่อไปดูการก่อสร้างที่วัด พร้อมทั้งเร่งรัดให้ช่างดำเนินการก่อสร้างวิหารให้เสร็จภายในเร็ววัน และหลังจากที่การก่อสร้างแล้วเสร็จ ท่านถึงได้อสัญกรรมในปีพ.ศ. 2465
เหตุการณ์กบฎเงี้ยวปล้นเมืองแพร่
ในปีพ.ศ. 2445 ได้เกิดความไม่สงบขึ้นในเมืองแพร่ โดยพวกไทใหญ่หรือเงี้ยวที่ได้เข้ามาอยู่อาศัยในเมืองแพร่ และทำมาหากินในการขุดพลอย ประเภทพลอยไพลินที่ตำบลบ่อแก้ว อำเภอเด่นชัย จังหวัดแพร่ในปัจจุบัน ได้ทำการก่อจลาจลในเมืองแพร่เมื่อวันที่ 25 กรกฎาคม พ.ศ. 2445 จากเหตุการณ์ครั้งนี้ เจ้าหลวงนครแพร่ถูกกล่าวหาว่าคบกับพวกเงี้ยว เจ้าพิริยเทพวงษ์จึงต้องเสด็จหลีภัยการเมืองไปประทับเมืองหลวงพระบาง ประเทศลาว และได้พำนักอยู่ที่นั่นจนกระทั่งพิราลัยในปี พ.ศ. 2455 ส่วนเจ้านายองค์อื่นๆถูกถอดยศศักดิ์ ถูกควบคุมลงไปกักตัวไว้ที่กรุงเทพฯ และให้ชดใช้ค่าเสียหายต่างๆ ร่วมถึงพระวิไชยราชา (เจ้าขัติ แสนศิริพันธุ์) ซึ่งมีส่วนรู้เห็นแต่ไม่ได้รับโทษหนัก เพราะเป็นเจ้านายระดับรองลงมาที่ไม่ได้เป็นเจ้าชั้นใกล้ชิดกับเจ้าหลวงพิริยเทพวงศ์ เพียงแต่ถูกสยามควบคุมดูความประพฤติ ต่อมาได้ร่วมกับพระวังซ้าย (เจ้าหนานมหาจักร) พระสุริยะ (เจ้าน้อยมหาอินทร์) พระคำลือ ฯลฯ เจ้านายอื่นๆพร้อมกับบุตรหลานรวมจนถึงขุนนางในนครแพร่ พากันบริจาคเงินก้อนใหญ่รายละ 50 – 100 บาท เพื่อสร้างโรงพยาบาลทหารที่นครแพร่ในเดือนธันวาคม พ.ศ. 2445 ตามความคิดของคุณหญิงเลี่ยม ภริยาของพลโท เจ้าพระยาสุรศักดิ์มนตรี แม่ทัพใหญ่ปราบกบฏเงี้ยว
อ้างอิง
{{ตายปี|2465}
Test
Test อาจหมายถึง
ถนนเสรีไทย
ถนนเสรีไทย เริ่มตั้งแต่เขตบางกะปิ ผ่านเขตบึงกุ่ม เขตคันนายาว ไปสิ้นสุดที่เขตมีนบุรี ในกรุงเทพมหานคร เดิมอยู่ในความดูแลของแขวงการทางกรุงเทพ กรมทางหลวง และได้รับการกำหนดเป็น ทางหลวงแผ่นดินหมายเลข 3278 ปัจจุบันอยู่ในความดูแลของกรุงเทพมหานคร
ประวัติ
ถนนเสรีไทยเดิมชื่อว่า ถนนสุขาภิบาล 2 และ ถนนบึงกุ่ม ต่อมากรุงเทพมหานครได้เปลี่ยนชื่อใหม่ เพื่อเป็นการสดุดีเกียรติคุณของขบวนการเสรีไทย ในวาระครบรอบ 50 ปี วันสันติภาพไทย และการสิ้นสุดสงครามโลกครั้งที่ 2 ในปี พ.ศ. 2538